Яғноб (дарё)

Дарёи Яғноб — шохоби асосии дарёи Фондарё аст, ки ибтидои худро аз пиряхҳои қаторкӯҳи Зарафшон мегирад. Дарёи Яғноб бо Искандардарё якҷоя шуда, Фондарё ном мегирад ва 2 километр то шаҳраки Айнӣ норасида бо дарёи Зарафшон якҷоя мешаванд. Дарозии дарёи Яғноб ҳамроҳи Фондарё, ҳамагӣ 140 километрро ташкил мекунад.
Ба қисми болоии водии Яғноб аз маҳаллаи Анзоб роҳи танге ба деҳаи Марғеб мебарад. Дар масофаи 16 км пас аз Марғеб роҳи мошингард ба анҷом мерасад. Деҳаҳое, ки дар болооби дарё ҷойгиранд, инчунин чарогоҳҳо дар қисми болоии водӣ, танҳо тавассути роҳҳои пиёдагард дастрасанд.

Назди деҳаи Такфон, ки тақрибан 7 км поёнтар аз Анзоб воқеъ аст, шоҳроҳи M34 аз ҷануб ба водии Яғноб мепайвандад. Ин роҳ байни Душанбе ва Хуҷанд мегузарад ва дар 10 км охири ҷараёни дарё бо соҳили он ҳамроҳ мешавад. Дар маҳаллаи Зерафшон-1 Яғноб бо дарёи Искандардарё мепайвандад ва дар натиҷа дарёи Фондарё ба вуҷуд меояд.
алт=Кӯҳҳои Фон, заврақронон дар Фондарё|мини|614x614пкс|Кӯҳҳои Фон, зарвақронон дар Фондарё

Дарози умумии дарёи Яғноб 114 км-ро ташкил медиҳад. Масоҳати ҳавзаи он 1660 км² мебошад. Қисми зиёди оби он аз манбаи пиряхҳост. Дар моҳҳои март ва апрел дарё аз соҳилҳо берун меравад. Ҳаҷми миёнаи ҷараёни об дар 8 км аз даҳона 32,2 м³/с-ро ташкил медиҳад. Аз миёнаҳои ноябр то аввали март рӯи дарё ях мебандад.

Дар деҳаҳои кӯҳии қисми болоии водии Яғноб ягнобиҳо зиндагӣ мекунанд — гурӯҳи хурди этникии забони иронӣ, ки ба забони яғнобӣ ҳарф мезананд.

Ҷусторҳои вобаста 
 Мардуми яғноб
 Забони яғнобӣ

Гурӯҳ:Дарёҳои Тоҷикистон
Гурӯҳ:Дарёҳои вилояти Суғд